কাকলী ফার্নিচার

কাকলী ফার্নিচার একটি ব্যক্তিগর উদ্যোগে গড়ে ওঠা বাংলাদেশী আসবাবপত্র নির্মাণ ও বিক্রয়ের প্রতিষ্ঠান। ২০১১ সাল হতে বাংলাদেশের গাজীপুরের মাওনা চৌরাস্তায় প্রতিষ্ঠানটি তাদের প্রধান বিক্রয়কেন্দ্র চালুর মাধ্যমে ব্যবসায়ীক কার্যক্রম শুরু করে। ২০২১ সালের মে মাসে, কাকলী ফার্নিচারের একটি ভিডিও বিজ্ঞাপন ভাইরাল হয়। ভিডিওটি ইন্টারনেট মিমসের উৎস হয়ে উঠে। মিমের কারণে কাকলী ফার্নিচার গণমাধ্যমের প্রতিবেদনে উল্লেখযোগ্যতা অর্জন করে এবং তাদের পণ্যের বিক্রি বৃদ্ধি পায়। হাজী আবুল কাশেম পেশাদার কাঠমিস্ত্রি ছিলেন। ২০১১ সালে নিজ মেয়ের নামে একটি আসবাব পত্র নির্মাণ ও বিক্রি করার জন্য গাজীপুরে ‘কাকলী ফার্ণিচার’ শিরোনামে প্রথম বিক্রয়কেন্দ্র চালু করেন। বর্তমানে প্রতিষ্ঠানটির গাজীপুরের প্রধান বিক্রয়কেন্দ্রের পাশাপাশি ময়মনসিংহের ভালুকা ও মূল শহরের ধোপাখোলায় আরও দুটি বিক্রয়কেন্দ্র আছে। কাকলী ফার্নিচার তাদের বিপণনের উদ্দেশ্যে "দামে কম মানে ভাল" স্লোগানটি ব্যবহার করে। আবুল কাশেমের বড় ছেলে এস এম সোহেল রানা, স্লোগানটি বেছে নেন এবং বিপণনের জন্য ভিডিও বিজ্ঞাপন তৈরি করেন। ভিডিও বিজ্ঞাপনটি দোকানের ফেসবুক পেজ থেকে পোস্ট করা হয়। বিজ্ঞাপনে দুটি বাচ্চা আছে। তারা মাঝে মাঝে দোকানের সোফার গদিতে লাফাচ্ছে। আর কখনো বা আরামে দোলনায় দুলছে। আর ভিডিওর শুরু থেকে শেষ পর্যন্ত একটা কণ্ঠস্বর বলছে যে, 'দামে কম মানে ভালো, কাকলী ফার্নিচার।' বিজ্ঞাপনের আরেকটি অংশে একজন পুরুষ ও নারীর মধ্যে কথোপকথন দেখানো হয়েছে। ক্লিপে এর আসবাবপত্র কতটা টেকসই, মান কতটা ভালো, এসব কথা বারবার বলে যাচ্ছেন মানুষটি। বিজ্ঞাপনটি বাংলাদেশ ও পশ্চিমবঙ্গে জনপ্রিয় হয়ে ওঠে। ভিডিওটি ভাইরাল হওয়ার পরে নেটিজেনরা এটি নিয়ে মজার মিম তৈরি করতে শুরু করে। পশ্চিমবঙ্গের চলচ্চিত্র পরিচালক অনিক দত্ত বাঙ্গাল ভাষায় কাকলী ফার্নিচার নিয়ে মিম তৈরি করে। রণবীর সিং, সানি লিওন, মিস্টার বিন, শাহরুখ খান, জনি সিন্স এবং বিভিন্ন ব্যক্তিকে নিয়ে মিম তৈরি করা হয়েছে যেখানে দেখানো হয়েছে তারা কাকলী ফার্নিচার ব্যবহার করে। বিভিন্ন ইন্টারনেট মিম ও ট্রলের কারণে কাকলী ফার্নিচার জনপ্রিয়তা বাড়ে। আনন্দবাজার পত্রিকা, বিবিসি বাংলা, হিন্দুস্তান টাইমস, ইন্ডিয়ান এক্সপ্রেস, এই সময়, জি নিউজ, জি ২৪ ঘণ্টা, নিউজ ১৮, সংবাদ প্রতিদিনসহ বাংলাদেশের কিছু গণমাধ্যমে কাকলি ফার্নিচার নিয়ে প্রতিবেদন প্রকাশ করে, ফলে এর পণ্য বিক্রি অন্তত ৩০% বৃদ্ধি পায় এবং বিভিন্ন ই-বাণিজ্য প্রতিষ্ঠান হতে পণ্য বিক্রির চুক্তি করার প্রস্তাব পায়। "GD filed in Gazipur to 'protect goodwill' of viral hit Kakoli Furniture"। দ্য ডেইলি স্টার। ১ জুন ২০২১।  "ভাইরাল বিজ্ঞাপনে বিক্রি বেড়েছে কাকলী ফার্নিচারের"। প্রথম আলো। ২৯ মে ২০২১।  সালমান তারেক শাকিল (২০২১-০৫-২৩)। "কে কাকলী, কোথায় 'কাকলী ফার্ণিচার'"। বাংলা ট্রিবিউন। ২০২২-০৩-০১ তারিখে মূল থেকে আর্কাইভ করা। সংগ্রহের তারিখ ২০২২-০৩-০১।  "'দামে কম, মানে…', নেটদুনিয়ায় ভাইরাল হওয়া 'কাকলী ফার্নিচারের'আসল রহস্য জানেন?"। সংবাদ প্রতিদিন। ২০ মে ২০২১।  বসু, রঞ্জন (২১ মে ২০২১)। "বাংলাদেশের 'কাকলী ফার্নিচার' যেভাবে কলকাতায় সুপারহিট!"। বাংলা ট্রিবিউন। ১ মার্চ ২০২২ তারিখে মূল থেকে আর্কাইভ করা। সংগ্রহের তারিখ ১ মার্চ ২০২২।  "'দামে কম মানে ভালো...', করোনা-নারদ ছাপিয়ে ফেসবুক অস্থির 'কাকলী ফার্ণিচারে'!"। জি নিউজ। ১৯ মে ২০২১।  "Kakoli Furniture: 'কাকলি ফার্নিচারস' নিয়ে বাঙাল ভাষায় কাকে বিঁধলেন পরিচালক অনীক দত্ত?"। আনন্দবাজার পত্রিকা। ২০ মে ২০২১।  "ভাইরাস কাকলীতে আক্রান্ত সানি লিওন থেকে রণবীর সিং ! মিমের ঝড়ে কাবু করোনাও"। নিউজ১৮। ২০ মে ২০২১।  গোষাল, রুপসা (১৯ মে ২০২১)। "'দামে কম, মানে ভালো', সোশ্যাল-জ্বরে রাতারাতি প্রচারের আলোয় কাকলি ফার্নিচার"। এই সময়।